text: Esbjerg og Fredericia tørner sammen
  03 november 2011 kl. 10.34
  Esbjerg og Fredericia mødes fredag aften i lokalopgør på Blue Water Arena i Esbjerg i fodboldens 1. division.
  Årets sidste modstander for esbjerg på Blue Water Arena, FC Fredericia, har en af 1. divisions bredeste trupper, men alligevel har en trup af en snes gode 1. divisionsspillere kun rakt til en midterplacering.
  Esbjerg har vænnet sig til at vinde tætte kampe i den jævnbyrdige 1. division. Seks ud af ni sejre er vundet med et mål.
  - Vi har hidtil haft evnen til at slå til i de afgørende situationer og være skarpe i felterne. Mange havde nok forventet, at Randers, Vejle-Kolding og vi ville være mere suveræne, men ligaen er blevet stærkere i bredden, siger Esbjerg fB?s cheftræner, Jess Thorup.
  Kampen spilles fredag kl. 18,30.
  